प्रीतम प्रीत ही तें पैये l यधपि रूप गुन शील सुघरता ,इन बातन न रिज़ैंये ll सतकुल जन्म करम शुभ लच्छन ,वेद पुरान पठैये l ‘ गोविंद ‘ प्रभु बिना स्नेह सुवा लों , रसना कहाजु नचैये ll ભાવાર્થ:-(આ પદમાં શ્રી ઉદ્ધવજીને ગોપી સહજ અનુભવ ભાવે કહે છે) શ્રીઠાકોરજી તો માત્ર પ્રેમથી જ પ્રાપ્ત થાય છે.ગમે તેટલા રૂપવાન ,ગમે તેટલા ગુણવાન કે ગમે તેટલા શુદ્ધ કે ચારિત્રવાન હોઈએ તો પણ પ્રીતમ પ્રેમ વિના પ્રાપ્ત થતા નથી.આ બધી જ બાબતોથી પ્રભુ રીઝતા નથી.આગળ ગોપી કહે છે જન્મ સારા કુળમાં થયો હોય,સારા કર્મો કર્યા હોય,સારા લક્ષણોવાળા હોઈએ ,ચાર વેદ તથા અઢાર પુરાણ કંઠસ્થ કર્યા હોય છતાં પ્રભુ આમાંની કોઈ બાબતથી પ્રસન્ન થતા નથી.એ સર્વે કેવળ વાણીનો વૈભવ કે વિલાસ જ છે .જેમ પોપટ ભાવ વિના શીખવેલા શબ્દો બોલે તેના જેવું છે.સ્નેહ ,ભાવ વગર બધું જ નકામું છે.ટૂંકમાં શ્રીગોવિંદ પ્રત્યે સાચો પ્રેમ હોવો એ આપણી પોતાની પ્રતીતિ છે.